උත්සව සමයේ විවිධ අපරාධවල වර්ධනයක් දක්නට ලැබෙන බව පොලිසිය පවසනවා.කාන්තාවන්ගේ ගෙළ බැඳි රන් මාල කොල්ලකෑම, මුදල් පසුම්බි සොරකම්, විවිධ මූල්‍ය ආයතනවලට සහ වෙළඳසැල් මෙන්ම ස්වර්ණාභරන අලෙවිසැල්වලට ඇතුලුවී මුදල් කොල්ලෑම් වාර්තාවන බවයි පොලිසිය පෙන්වා දෙන්නේ.කොල්ලකරුවන් පැමිණෙන්නේ සම්පූර්ණ මුහුණු ආවරණ වන හිස් වැසුම් සහ ජැකට් පැළඳගෙන වන අතර මේ සම්බන්ධයෙන් අවධානය යොමුකරන ලෙසට පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ මහතා දැනුම් දෙනවා.විශේෂයෙන් ස්වර්ණාභරණ අලෙවිසැල් ඇතුලු වෙළඳ ආයතන විවෘත කිරීමේදී මෙන්ම වසා දැමීමේදීත් බැංකු වෙත මුදල් රැගෙන යාමේදීත් අවශ්‍ය ආරක්ෂක විධි විධාන අනුගමනය කරන ලෙසටයි ඔහු ඉල්ලා සිටින්නේ.හදිසි අවස්ථාවකදී නාද කළ යුතු සීනුවක් වැනි දෙයක් මෙන්ම එවැනි අවස්ථාවක කටයුතු කළ යුතු ආකාරය සම්බන්ධයෙන් සේවකයන් දැනුවත් කිරීමේ අවශ්‍යතාව සහ ඒ සම්බන්ධයෙන් පූර්ව ආරක්ෂක සැලැස්මක් සකස් කර තැබීමේ අවශ්‍යතාව ද පොලිස් මාධ්‍ය ප්‍රකාශකවරයා පෙන්වා දෙනවා.එමෙන්ම ළගම ඇති පොලිසියේ හදිසි ඇමතුම් අංශයේ අංක ළග තබාගැනීම මෙන්ම අසල වෙළඳසැල් සමග සාකච්ඡා කර අවශ්‍ය පූර්ව ආරක්ෂක ක්‍රමවේද අනුගමනය කිරීමේ අවශ්‍යතාව ද පොලිසිය අවධාරණය කරනවා.